hu en hu hu en fr en en hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en en en hu hu hu hu hu hu hu en fr en hu hu hu hu hu en hu hu hu hu es hu hu hu hu hu hu hu hu hu
BILIÁRDCENTRUM - A karambol biliárd kialakulása, története
Biliárdasztal és biliárd kellék kedvező áron!
Cégünk biliárdasztal és biliárd kellék forgalmazással foglalkozik.
Elérhető árú termékeket kínálunk szórakozóhelyekre, klubokba, illetve otthoni használatra. Reméljük nálunk Ön is megtalálja a megfelelőt!
Főoldal Történelem A karambol kialakulása
A 18. század során a biliárd játékok több változata is előfordult, Európában főként Angliában és Franciaországban. Az országok gyakran átvették egymás játékszabályait és sokszor átformálták azokat.
A karambol-biliárd valamikor a 18. században alakult ki Franciaországban, valószínűleg egy angol játékváltozat alapjait felhasználva.
Karambol biliárd a XVIII.-XIX. században
1773-ban az angol Covent Garden magazinban megjelent egy írás, mely egy francia „carambole” nevű játékról tesz említést.
Ezt a korai karambol játékot három golyóval: két fehérrel és egy pirossal játszották.
Pontot szerezni azzal lehetett, ha a játékos a saját fehér golyójával lyukba „küldte” az ellenfél fehér golyóját, vagy a piros golyót, illetve pont járt azért is ha a meglökött golyó minkét másik golyóval ütközött. Ezt nevezték karambolnak.
1810-től a franciák lyuk nélküli biliárdasztalokat kezdtek készíteni, melyeken csak a golyók ütköztetésével lehetett pontot szerezni, ezért a lyukakra már nem volt szükség.
Az új típusú biliárdasztalok nagyon népszerűek voltak és Európa nagy részén, -a Brit szigetek kivételével- általánosan elterjedté váltak.
Az 1870-es évek Amerikájában két biliárd változat örvendhetett nagy népszerűségnek. A „Straight-rail” és a Tizenötgolyós-pool. Az utóbbi a modern amerikai pool-biliárd játékok elődjének tekinthető, a másik, a Straight-rail pedig tulajdonképpen a francia karambolnak felelt meg mind a játékszabályok, mind a használt felszerelés tekintetében. A Straight-rail professzionális körökben nem volt túl hosszú életű: csupán egy rövid, 1873-1879-ig tartó időszakban rendeztek ilyen jellegű bajnokságokat, illetve versenyeket.
Biliárd szalon Manhettenben (1859)
A következő karambol játék a „bajnokok játéka” (champions game) volt. Ebben a Straight-rail-re épülő játékban az asztal 4 sarkán olyan négyszög alakú területeket jelöltek meg, ahol a pontszerzést korlátozták, mivel a játékfelület ezen részein sokkal könnyebb volt karambolt elérni.
Valamivel később a bajnokok játékát felváltotta a Balkline nevű variáció, melyben szintén négyszög alakzatok felrajzolásával osztották mezőkre a biliárdasztal felületét, de már nem csak a sarkok közelében. Ebben a játékban a szerezhető pontok számát attól tették függővé, hogy a célgolyók éppen melyik mezőben tartózkodtak.
A XX. század és napjaink
A Balkline-nak sok variációja jelent meg és 1883-től egészen az 1930-as évekig az elsőszámú karambol játék volt. A játék népszerűségét fokozta, amikor 1906-ban egy Willie Hoppe nevű 18 éves fiatalember hihetetlen sikert aratva balkline-ban legyőzte a francia Maurice Vignaux-ot, ezzel nagy dicsőséget szerzett az amerikai karambol sportágnak.
(Érdekesség, hogy 1927 decemberében egy balkline bajnokságon használtak először elektromosan fűtött felülettel rendelkező biliárdasztalt. A fűtésnek köszönhetően a pára nem csapódott le a posztón, a golyók gördülékenyebben mozogtak és jobban lehetett őket irányítani, a játék gyorsabbá vált.
A biliárdasztal fűtésére már korábban is voltak próbálkozások, különféle praktikák.
A 19. században az angol Viktória királynőnek fémcsövekkel ellátott, melegíthető biliárdasztal állt a rendelkezésére.)
Az 1930-as évektől aztán a balkline háttérbe szorult. Helyét a három-falas (three cushion) karambol vette át, mely -ugyan bajnokságon először 1878-ban szerepelt St. Louis-ban,- igazán a XX. század elején kezdett ismertebbé válni.
A 30-as évek Amerikájában még a pool és a karambol biliárd közel egyforma népszerűségen osztozott, majd a II. Világháború idején a katonák körében kedvelt kikapcsolódásnak számító pool közkedveltsége fokozódott a három-falas játék rovására.
Ma a karambol-biliárd, -főként a három-falas- Amerikában és Európában népszerűnek számít (bár Amerikában a pool biliárd jóval elterjedtebb), míg a négy golyós változat elsősorban a távol keleten, Ázsia különböző részein hódít, de ettől függetlenül Európában is találkozhatunk vele (pl: cseh biliárd). Az említettek mellett a karambol játékoknak igen sok válfaja létezik világszerte, köztük az. „artistic” azaz művészi biliárd, ahol igen nehezen kivitelezhető, nagy gyakorlatot és tudást igénylő lökéseket kell végrehajtani egy-egy karambol eléréséhez.
Mindenképp említést érdemel a karambol elemeket magába foglaló, mégis az úgynevezett bábus biliárd játékok családjába tartozó magyarbiliárd is, mely hazánkban sajnos az utóbbi már időkben csak szórványosan fordult elő, de napjainkban eredményes erőfeszítések történnek a játék újraélesztésére, szélesebb körben való népszerűsítésére. Erről a játékról bővebben itt olvashat: www.magyarbiliard.hu.
(A szöveg a Biliárdcentrum.hu tulajdonosának előzetes engedélye nélkül nem publikálható, interneten való megjelenítése könnyedén lenyomozható és jogi következményeket von maga után!)
Norman Clare: Billiards and Snooker Bygones
William Hendrick: History of Billiards
Newspaper cutting: The story of a billiard ball
Vásárlás előttBiliárdasztal méretek, helyigény
1158 Budapest Késmárk utca 32.
Nyitva: H-P 9:00-18:00, Szo-V Zárva